<classify> UKISTAAJABU ya Musa, utaona ya fi rauni, ndivyo unavyoweza kuelezea baada ya fi si aliyezua hofu msibani kuuawa na watu wasiojulikana kutoweka na kichwa chake juzi.Tukio hili lilitokea katika Kijiji cha Kasahunga wilayani Bunda mkoani Mara, baada ya mtu au watu wasiojulikana kuchukua kichwa cha fisi aliyeuawa kwa kuchomwa mkuki na kutokomea nacho kusikojulikana, muda mfupi baada ya kundi la fisi hao kuvamia waombolezaji msibani na kujeruhi wawili.Baada ya fisi hao kujeruhi watu wawili waliokuwa wanajiandaa kulala baada ya kumaliza ibada, walitoweka katika eneo hilo na kutokomea kusikojulikana. Mashuhuda wa tukio hilo walidai fisi mmoja kati ya hao, siku hiyo hiyo alfajiri alivamia kwenye mji wa mkazi mmoja wa kijiji hicho na kutaka kushambulia ngombe wake, na ndipo alipomchoma na mkuki na kufa papo hapo.Mwenye mjini, Josephat Mayango alisema wakati akijiandaa kwenda kulima kwa kutumia jembe la plau, ghafla fisi huyo alitokea na kutaka kuvamia ngombe na ndipo alipoingia ndani ya nyumba yake na kuchukua mkuki na kumchoma, kisha alipiga yowe kuomba msaada, ambapo wananchi walifika ili kumsaidia. Ilidaiwa baada ya fisi kuuawa, Mayango alikwenda kutoa taarifa kwa uongozi wa kijiji juu ya tukio hilo na baada ya kurejea katika eneo la tukio ili kuuzika mzoga huo, alikuta kiwiliwili tu cha mnyama huyo huku kichwa kikiwa kimeondolewa.Kaimu Ofisa Mtendaji wa Kijiji cha Kasahunga, Mujungu Makongo alithibitisha tukio hilo na kusema kuwa majeruhi mmoja amepewa rufaa ya kwenda katika Hospitali ya Bugando jijini Mwanza lakini,hajapelekwa kutokana na nauli na fedha za matibabu. Majeruhi huyo anaomba mchango kutoka kwa wasamaria wema ili aende kutibiwa. Mganga katika hospitali ya Misheni Kaibara, Dk Samweli Paul, alisema majeruhi mwingine, David Robert aliyelazwa hospitalini hapo anaendelea vizuri.  <topic>: KITAIFA 